

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΞΑΝΘΗΣ **Ξάνθη, 9 Σεπτεμβρίου 2024**

ΔΗΜΟΣ ΞΑΝΘΗΣ

**ΔΕΛΤΙΟ ΤΥΠΟΥ**

**ΔΗΜΟΤΙΚΟ ΩΔΕΙΟ**

**ΔΗΜΟΥ ΞΑΝΘΗΣ**

 Το Ωδείο του Δήμου Ξάνθης είναι αναγνωρισμένο Μουσικό Εκπαιδευτήριο και υπάγεται στον άμεσο έλεγχο και την εποπτεία του Υπουργείου Πολιτισμού. Η διδακτέα ύλη, τα προγράμματα και οι τίτλοι σπουδών, η διάρκεια φοίτησης και η εν γένει λειτουργία του Ωδείου καθορίζονται από σχετικούς νόμους, διατάγματα και υπουργικές αποφάσεις.

 Στο Ωδείο του Δήμου Ξάνθης η εκπαίδευση ξεκινά με την μουσική προπαιδεία (Προσχολική ηλικία) και ολοκληρώνεται με την απονομή Πτυχίου ή Διπλώματος στα τμήματα των οργάνων και των θεωρητικών. Στους αποφοίτους που έχουν κατακτήσει υψηλό καλλιτεχνικό επίπεδο, το Ωδείο παρέχει τις ευκαιρίες να παρουσιάζονται συχνά στο κοινό και να προετοιμάζονται για την εισαγωγή τους στις Σχολές Μουσικών Σπουδών (Α.Ε.Ι.)

Για άλλη μία φορά αρχίζει ο κύκλος του προγράμματος μουσικοκινητικής αγωγής- Μουσικής Προπαιδείας στο Ωδείο, που απευθύνεται σε παιδιά ηλικίας 4 - 6 ετών , προκειμένου να γνωρίσουν το μαγικό και συναρπαστικό κόσμο της μουσικής. Επίσης μαθαίνουν από τα πρώτα βήματά τους να τοποθετούν σωστά τη φωνή τους μέσα από την εκμάθηση τραγουδιών, αναπτύσσοντας παράλληλα τη μουσική τους μνήμη.

Για τη φετινή σχολική χρονιά, θα λειτουργήσουν τα παρακάτω Τμήματα και Σχολές:

Μουσική Προπαιδεία για παιδιά 4-6 ετών - Θεωρητικά μαθήματα - Παιδική χορωδία (ΔΩΡΕΑΝ) - Ανώτερα Θεωρητικά με τμήματα Αρμονίας (Ειδικό), Αντίστιξης, Φούγκας, Σύνθεσης - Πιάνου - Πνευστά - Κιθάρα - Μονωδία (Έντεχνο Τραγούδι) Έγχορδα με τμήμα Βιολιού - Βυζαντινής.

Και επειδή όλοι μέσα μας κρύβουμε ένα παιδί, στο Ωδείο μας λειτουργούν και τμήματα ενηλίκων, όπου μπορούν να μάθουν το όργανο της αρεσκείας τους.

Έναρξη εγγραφών : 2 Σεπτεμβρίου 2024

Δευτέρα – Παρασκευή: 09:00-14:00 & 18:00-20:00

Έναρξη Μαθημάτων: 1 Οκτωβρίου 2024

Τηλέφωνο: 25410 24542 (εσωτ. 2)

Διεύθυνση: Πλατεία Διοικητηρίου 1α- 67133

Ε-mail: odeio@cityofxanthi.gr